Πανελλήνιος Σύλλογος

Οικονομικών Επιθεωρητών

Κύριε βουλευτά, καλημέρα σας,

Στο υπό ψήφιση Φορολογικό νομοσχέδιο καταργείται με την παρ. 7 του άρθρου 67 η ελεγκτική αποζημίωση άρθρου 22 του ν. 4613/19, ενώ θεσμοθετείται νέα ελεγκτική αποζημίωση με την παρ. 4 του άρθρου 65 του υπό ψήφιση φορολογικού νομοσχεδίου. Το εν λόγω ωστόσο επίδομα
χορηγείται μόνον σε δύο γενικές διευθύνσεις του Γ.Λ.Κ. (Γ.Δ.Ε.Σ.Π. και Γ.Δ.Δ.Ε.). Θεωρούμε την εν λόγω προνομιακή μεταχείριση απαράδεκτη για τους κατωτέρω λόγους:

1. Το λαμβάνουν **δύο εξαιρετικά πολυάριθμες**γενικές διευθύνσεις οι οποίες στελεχώνονται με υπαλλήλους οι οποίοι  υπερβαίνουν τους 700. **Είναι λοιπόν τουλάχιστον αστείο να ομιλούν για εξορθολογισμό και για μη δημοσιονομική επιβάρυνση**.
2. Οι εν λόγω διευθύνσεις ελέγχονται από τη Μονάδα Εσωτερικού Ελέγχου υπό τον Υπουργό Οικονομικών η οποία δεν το λαμβάνει με τη νέα διάταξη. Πρέπει να σημειωθεί ότι η Μονάδα Εσωτερικού Ελέγχου ελέγχει και όλες τις Υπηρεσίες του Υπουργείου, όπως Σ.Δ.Ο.Ε., Κτηματικές Υπηρεσίες, ολόκληρο το Γ.Λ.Κ. κ.λ.π.
3. Σημαντικό ελεγκτικό έργο διενεργείται εκτός της Μονάδας Εσωτερικού Ελέγχου υπό τον Υπουργό Οικονομικών και από τις Διευθύνσεις Εσωτερικού Ελέγχου και Εσωτερικών Υποθέσεων της Α.Α.Δ.Ε. σε ολόκληρη την Α.Α.Δ.Ε.
4. Οι Οικονομικοί Επιθεωρητές παρά το έργο που προσφέρουν διαχρονικά, για μια ακόμη φορά παραγκωνίζονται και αγνοούνται.

Ζητάμε να παρέμβετε άμεσα ώστε να αρθεί αυτή η αδικία εις βάρος μας.

Με απεριόριστη εκτίμηση

Η Πρόεδρος

Κασσωτάκη Αντωνία

Η Γενική Γραμματέας

Ζαφειράκη Ειρήνη